


    
Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 20. Zakona o lokalnim porezima („Narodne novine br. 115/16 i 101/17), te članka 39. Statuta Općine Grožnjan (»Službene novine Općine Grožnjan« broj 3/09 i 3/13) Općinsko vijeće Općine Grožnjan, na svojoj 11. sjednici održanoj dana 07. rujna 2018. g. donosi

ODLUKU O OPĆINSKIM POREZIMA OPĆINE GROŽNJAN GRISIGNANA

I. OPĆE ODREDBE

Članak 1.
Ovom se Odlukom propisuju vrste poreza koji pripadaju Općini Grožnjan Grisignana, obveznici plaćanja, porezna stopa i osnovica, stope i visina poreza, te način obračuna i plaćanja poreza u skladu sa Zakonom o lokalnim porezima.

II. VRSTE POREZA

          Članak 2.
Općini Grožnjan Grisignana pripadaju slijedeći općinski porezi:

1. porez na potrošnju,
2. porez na kuću za odmor,
3. porez na korištenje javnih površina.

Općinski porezi čine prihod Proračuna Općine Grožnjan Grisignana, a uplaćuju se na IBAN:
HR28240200618138000002.
						
1. Porez na potrošnju

Članak 3.
Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima, koji se nalaze na području Općine Grožnjan Grisignana.

					         Članak 4.
Osnovicu poreza na potrošnju čini prodajna cijena pića koje se proda u ugostiteljskim objektima na području Općine Grožnjan Grisignana, a u koju nije uključen porez na dodanu vrijednost.
Članak 5.
Obveznik poreza na potrošnju jest pravna i fizička osoba koja pruža ugostiteljske usluge na području Općine Grožnjan Grisignana.
Članak 6.
Porez na potrošnju plaća se po stopi od 2%.




Članak 7.
Porez na potrošnju iskazuje se na Obrascu PP-MI-PO i predaje do 20. dana u mjesecu za prethodni mjesec. Obračunati porez na potrošnju obveznik poreza plaća do posljednjeg dana u mjesecu za prethodni mjesec.
Obrazac PP-MI-PO podnosi se Jedinstvenom upravnom odjelu Općine Grožnjan Grisignana, na način da se na obrascu iskažu pojedinačno podaci za poslovni prostor na području Općine Grožnjan Grisignana. 
Poslove u vezi s evidentiranjem, utvrđivanjem, naplatom, nadzorom i ovrhom radi naplate poreza na potrošnju obavlja Jedinstveni upravni odjel Općine Grožnjan Grisignana.

2. Porez na kuće za odmor

       Članak 8.
Porez na kuće za odmor plaćaju pravne i fizičke osobe koji su vlasnici kuća za odmor koje se nalaze na području Općine Grožnjan Grisignana, godišnje za svaku kalendarsku godinu.
Kućom za odmor smatra se svaka zgrada ili dio zgrade ili stan koji se koriste povremeno ili sezonski, odnosno koja se ne koriste za trajno stanovanje.

Članak 9.
Porez na kuće za odmor plaća se prema četvornom metru korisne površine. Visina poreza iz stavka 1. ovog članka iznosi 15,00 kuna po m2.

Članak 10.
Porez na kuće za odmor ne plaća se na kuće za odmor koje se ne mogu koristiti zbog  prirodnih nepogoda (poplava, požar, potres) te starosti i trošnosti.

Članak11.
Obveznici poreza na kuće za odmor moraju Općini Grožnjan Grisignana dostaviti podatke o kućama za odmor, koje se odnose na mjesto gdje se nalaze ti objekti, o korisnoj površini objekta, kao i podatke o poreznom obvezniku,  najkasnije do 31. ožujka godine za koju se utvrđuje  porez na kuće za odmor.
Porez na kuće za odmor plaća se u roku od 15 dana od dana dostave rješenja o utvrđivanju tog poreza.
Članak 12.
Poslove u vezi s evidentiranjem, utvrđivanjem, nadzorom, naplatom i ovrhom radi naplate poreza na kuće za odmor obavlja Jedinstveni upravni odjel Općine Grožnjan Grisignana.

            3.  Porez na korištenje javnih površina

Članak 13.
Porez na korištenje javnih površina plaćaju fizičke i pravne osobe koje koriste javne površine na području Općine Grožnjan Grisignana.
Obveznik poreza na korištenje javnih površina iz prethodnog stavka ovog članka je svaka pravna i fizička osoba koja koristi javnu površinu za postavljanje objekata i naprava privremenog karaktera.
Od plaćanja poreza na korištenje javnih površina izuzimaju se aktivnosti za humanitarnu, kulturnu, sportsku, prosvjetno-edukativnu djelatnost i zdravstvene usluge, te ostale manifestacije koje su interesu Općine Grožnjan Grisignana. 

						Članak 14.
Pod javnim površinama smatraju se javne zelene površine, pješačke zone, trgovi, parkovi, igrališta, parkirališta, javne prometne površine i sva zemljišta koja nisu dana na trajno korištenje pravnim ili fizičkim osobama.
						Članak 15.
Pravne i fizičke osobe koje koriste javne površine dužne su prijaviti korištenje javne površine najmanje 7 dana prije početka korištenja.
Poslove u vezi s evidentiranjem, utvrđivanjem, nadzorom, naplatom i ovrhom radi naplate poreza na korištenje javnih površina obavlja Jedinstveni upravni odjel Općine Grožnjan Grisignana.
						Članak 16.
Porez na korištenje javnih površina plaća se u roku od 15 dana od dana primitka rješenja kojim je porez utvrđen.
						Članak 17.
Porez na korištenje javnih površina plaćaju pravne i fizičke osobe koje su obveznice i to:

	1.
	smještaj ogrjevnog drva 

	– do 15 dana bez naknade
	

	– od 15 dana na dalje
	1,00 kn/m²/dan

	2.
	smještaj graditeljskog materijala

	– do 15 dana bez naknade
	

	– od 15 dana na dalje
	1,00 kn/m²/dan

	3.
	smještaj skele za gradnju

	– do 15 dana bez naknade
	

	– od 15 dana na dalje
	1,00 kn/m²/dan

	4.
	zabavne igre, cirkus, luna park
	1,00 kn/m²/dan

	5.
	postavljanje svih ostalih naprava (zamrzivači, automati za prodaju pića, sladoleda)
	20,00 kn/m²/dan

	6. Štandovi
	pokretni štandovi (starine, knjige i razne robe, bižuterija, čestitke, za prodaju suvenira, ukrasa i dr.)
	100,00 kn/ dan po standardnom općinskom stolu

	7.
	prodaja voća i povrća
	400,00 kn/mjesec po standardnom općinskom štandu

	8.
	prodaja meda i lavande
	400,00 kn/mjesec po standardnom općinskom štandu

	9.
	Prodaja sira, ribe, fritula, ulja, kruha i drugih prehrambenih proizvoda , te predmeta od drva i dr. proizvoda
	800,00 kn/mjesec po standardnom općinskom štandu

	10.
	terase za vršenje ugostiteljske djelatnosti
	

	– pod suncobranom - topli period godine
	I  23,33 kn/m²/mjesečno
I  22,58 kn/m2/mjesečno (manja površina)
II 14,75 kn/m2/mjesečno
	

	– pod lođom 
	III  16,66 kn/m²/mjesečno
	

	11.
	korištenje javnog prostora za postavljanje reklamnog panoa
	

	I. reklamni stup – samostojeći
	
	

	– do 1 m²
	200,00 kn/m²/god
	

	– od 1 m² do 5 m²
	300,00 kn/m²/god
	

	II. reklamna vitrina (city light)
	
	

	– do 1 m²
	200,00 kn/m²/god
	

	– od 1 m² do 5 m²
	300,00 kn/m²/god
	

	IV. jumbo plakati
	500,00 kn/m²/god
	

	11.
	druge privremene uporabe za korištenje javnih površina
	1,00 kn/m²/dan

	12.
	ostale uporabe javne površine za stalno (cijelu godinu)
	0,15 kn/m²/dan

	13.
	ostale uporabe javne površine (privremeno)
	0,30 kn/m²/dan

	14.
	iznajmljivanje gradskih štandova
	20,00 kn/dan

	15.
	korištenja javne površine za promotivne aktivnosti poslovnih subjekata
	200,00 kn/dan

	16.
	za postavljanje reklame i reklamnih panoa bez prethodnog odobrenja, za tekuću godinu u kojoj su postavljeni
	

	– do 1 m²
· Do 2 m2
	200,00 kn/godišnje
500,00 kn/godišnje

	





Članak 18.
Navedeni iznos poreza iz članka 15. ove Odluke odnosi se na područje mjesta Grožnjan Grisignana.
Za ostale korisnike javnih općinskih površina izvan područja mjesta Grožnjan, navedeni porez umanjuje se za 50% iznosa iz članka 15. ove Odluke.


					          Članak 19.
Ukoliko se naprave i objekti privremenog karaktera postavljaju isključivo radi prigodne prodaje, gore navedene cijene se uvećavaju za 200%. Prigodnom prodajom smatra se prodaja uoči i za vrijeme državnih, općinskih i vjerskih blagdana.

III. PROVEDBENE ODREDBE

					       Članak 20.
Poslove utvrđivanja, evidentiranja, nadzora, naplate i ovrhe radi naplate poreza obavlja Jedinstveni upravni odjel Općine Grožnjan Grisignana. 
Rješenje o porezu za korištenje javnih površina za postavljanje privremenog objekta ili reklamnog predmeta donosi Jedinstveni upravni  odjel Općine Grožnjan Grisignana.
U slučaju potrebe, Načelnik može povjeriti obavljanje dijela navedenih poslova drugom ovlaštenom tijelu.

				IV. PRIJELAZNE I ZAVRŠNE ODREDBE

					        Članak 21.
U pogledu zastare prava na utvrđivanje i naplatu prihoda od lokalnih poreza primjenjuju se odredbe Općeg poreznog zakona („Narodne novine br. 115/16) i Zakona o lokalnim porezima („Narodne novine“ broj 115/16 i 101/17) .
Postupak naplate prihoda od lokalnih poreza provodi se sukladno odredbama Općeg poreznog zakona („Narodne novine“ br. 115/16) i Ovršnog zakona („Narodne novine br. 112/12, 25/13, 93/14, 55/16  i 73/17).
Porezni obveznik je dužan dostaviti dokaz o svakoj promjeni koja utječe na utvrđivanje porezne obveze  u roku od 15 dana od dana nastale promjene.

                                                                   Članak 22.
Stupanjem na snagu ove Odluke prestaje važiti Odluka o porezima Općine Grožnjan od 15. ožujka 2017.g., Klasa: 410-01/17-01/02  i  Odluka o izmjeni i dopuni Odluke o općinskim porezima Općine Grožnjan Grisignana od 23. studenog 2017.g.

Članak 23.
Ova Odluka objavit će se u „Narodnim novinama“ , „Službenim novinama Općine Grožnjan Grisignana“ i  na službenim web stranicama Općine Grožnjan Grisignana, a stupa na snagu osmoga dana od dana objave u „Službenim novinama Općine Grožnjan Grisignana“.

KLASA: 410-01/18-01/05
UR.BROJ: 2105/06-01/1-18-2
Grožnjan, 07. rujna 2018.g.
					OPĆINSKO VIJEĆE OPĆINE GROŽNJAN GRISIGNANA
							POTPREDSJEDNIK:
							Loreno Ferenac, ing. 

